Ara

**Aras** of **arapapegaaie** (Engels: *macaws*) is dikwels kleurryke papegaaie met lang sterte. Daar is ses genera van Psittacidae (ware papegaaie) wat in Afrikaans as "ara" bekend is, hoewel net een genus *Ara* heet. Die ander vyf is *Anodorhynchus*, *Cyanopsitta*, *Primolius*, *Orthopsittaca* en *Diopsittaca*. 

Aras is inheems aan Sentraal-Amerika, Mexiko, Suid-Amerika en voorheen die Karibiese gebied. Die meeste spesies word verbind met woude, veral reënwoude, maar ander verkies bos- of graslande.

## Biologie 
Aras word van ander papegaaie onderskei deur hul proporsioneel groter snawels, lang sterte en relatief kaal, ligkleurige gesigskolle. In sommige spesies is die gesigskolle kleiner en beperk tot ’n geel kol om die oë en ’n tweede kol naby die basis van die snawel. ’n Ara se veerpatroon aan sy gesig is so uniek soos ’n vingerafdruk.

Die grootste aras is die *Anodorhynchus hyacinthinus*, *Ara ambiguus* en *Ara chloropterus*. Hoewel voëls van die genera *Cyanopsitta*, *Orthopsittaca* en *Primolius* steeds relatief groot is, is hulle kleiner as lede van *Anodorhynchus* en *Ara*. Die kleinste lid van die familie is *Diopsittaca*; hy is nie groter as sommige parkiete van die genus *Aratinga* nie. Daar is ook verskeie hipotetiese uitgestorwe spesies, maar daar is min getuienis daarvoor. (uitgesterf)
* ***Orthopsittaca***
** *Orthopsittaca manilata*
* ***Primolius ***
** *Primolius couloni*
** *Primolius maracana*
** *Primolius auricollis*
* ***Diopsittaca***
** *Diopsittaca nobilis*

### Hipotetiese uitgestorwe spesies 
Verskeie hipotetiese uitgestorwe spesies is voorgestel waarvoor daar min getuienis is. Hulle kon subspesies gewees het, of bekende papegaaie wat na ’n eiland ingevoer en later verkeerdelik as ’n aparte spesie beskou is.

* *Ara martinica* (Rothschild, 1905)
* *Ara guadeloupensis* (Clark, 1905)
* *Ara erythrocephala* (Rothschild, 1905)
* *Ara gossei* (Rothschild, 1905)
* *Ara atwoodi* (Clark, 1905)

## Bewaringstatus 
Die meeste aras is nou bedreig in die natuur en ’n paar het uitgesterf. *Cyanopsitta spixii* is waarskynlik nou uitgesterf, en *Anodorhynchus glaucus* moontlik ook (net twee betroubare rekords bestaan van iemand wat laasgenoemde in die 20ste eeu gesien het). Die grootste probleme wat ’n bedreiging vir die voëls inhou, is die vinnige tempo van ontbossing en onwettige handel. 

Internasionale handel in alle ara-spesies word deur die Convention on International Trade in Endangered Species of Wild Flora and Fauna (Cites) beheer. Sommige spesies, soos *Ara macao*, word in Aanhangsel I genoem en daar mag nie vir kommersiële doeleindes met hulle handel gedryf word nie. Ander spesies, soos *Diopsittaca nobilis*, word in Aanhangsel II genoem en daar mag kommersieel met hulle handel gedryf word mits seker beheermaatreëls in plek is, soos spesiale permitte.

## Galery 

Beeld:macaw.blueyellow.arp.750pix.jpg|*Ara ararauna*.
Beeld:Military Macaw jbp.jpg|*Ara militaris*.
Beeld:Golden-collared Macaw 041.jpg|*Primolius auricollis*
Beeld:HyacinthMacaw.jpg|*Anodorhynchus hyacinthinus*.
Beeld:Cuban_Red_Macaw.jpg|Die uitgestorwe *Ara tricolor*.

## Verwysings 
## Eksterne skakels 
* *Macaw Facts* Navorsing oor aras
* *Macaws* Die versorging van aras
* Tambopata *Macaw Project* 
*
*15px Hierdie artikel is vertaal uit die Engelse Wikipedia